Komisijos reglamentas (EB) Nr. 1472/2003
2003 m. rugpjūčio 20 d.
atidarantis Bendrijos tarifines kvotas vynuogių sultims ir misai ir numatantis jų administravimą nuo 2003-2004 prekybos metų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 62 straipsnio 1 dalį,
kadangi:
(1) Remdamasi susitarimu, sudarančiu Pasaulinės prekybos organizacijos daugiašalių prekybos derybų dalį, Komisija įsipareigojo nustatyti metinę tarifinę kvotą 14000 tonų vynuogių sulčių ir misos importui.
(2) Komisijos reglamente (EB) Nr. 2012/96, atidarančiame Bendrijos tarifines kvotas vynuogių sultims ir misai ir numatančiame jų administravimą nuo 1996-1997 prekybos metų [3] su pakeitimais, padarytais Reglamentu (EB) Nr. 2499/97 [4] numatyta administruoti šias kvotas išduodant importo licencijas.
(3) Šios kvotos administravimas turėtų būti tobulinamas, siekiant jį supaprastinti ir padidinti jo efektyvumą. Administruojant kitas kvotas vyno sektoriuje, pasiteisino ten taikyta administravimo sistema pagal "pirmas atėjai, pirmas gavai" principą. Dėl šios priežasties tarifines kvotas vynuogių sultims ir misai reikia administruoti remiantis Reglamento (EB) Nr. 1493/1999 62 straipsnio 2 dalies a punktu ir 1993 m. liepos 2 d. Komisijos reglamento (EEB) Nr. 2454/93, pateikiančio nuostatas, taikomas įgyvendinant Tarybos reglamentą (EEB) Nr. 2913/92, nustatantį Bendrijos muitinės kodeksą (EEB) 2454/93 [5], su paskutiniais pakeitimais, padarytais Reglamentu (EB) Nr. 1335/2003 [6].
(4) Nauda iš tarifinės kvotos priklauso nuo konkretaus galutinio suvartojimo. Muitinės privalo patikrinti atitiktį nuostatoms dėl galutinio suvartojimo remdamosi 1992 m. spalio 12 d. Tarybos reglamentu (EEB) Nr. 2913/92, nustatančiu Bendrijos muitinės kodeksą [7], su paskutiniais pakeitimais, padarytais Reglamentu (EB) Nr. 2700/2000 [8], ir Reglamento Nr. 2454/93 nuostatomis dėl prekių, išleistų į laisvai cirkuliuoti taikant sumažintą muito mokestį atsižvelgiant į jų galutinį suvartojimą.
Atsižvelgiant į ženklų muito sumažinimą ir susijusią finansinę riziką, kylančią dėl neatitikties šioms taisyklėms, būtų tikslinga reikalauti pateikti užstatą, padengiantį tokią riziką. Remdamosi Bendrijos muitų teisės aktais, muitinės reikalauja pateikti vienkartinį užstatą, padengiantį finansinę riziką, susijusią su bet kokia potencialia skola muitinei dėl atitinkamų prekių.
(5) Dėl šios priežasties tikslinga panaikinti Reglamentą (EB) Nr. 2012/96 ir jį pakeisti nauju.
(6) Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Tarifinės kvotos atidarymas
1. Tarifinė kvota 14000 tonų vynuogių sulčių ir misos, kurių KN kodai 20096190, 20096911, 20096919, 20096951 ir 20096990 (toliau - tarifinė kvota), importui atidaroma kiekvienais metais laikotarpiui nuo rugsėjo 1 d. iki kitų metų rugpjūčio 31 d.
Tarifinės kvotos numeris 09.0067.
2. 1 dalyje minimos vynuogių sultys ir misa naudojamos gaminant vynuogių sultis ir (arba) nevyninius produktus, kaip: nealkoholinius gėrimus, džemus ir padažus.
Šias vynuogių sultis ir misą reikia perdirbti per šešis mėnesius nuo minėtų produktų išleidimo į laisvą apyvartą.
2 straipsnis
Tarifinės kvotos administravimas
Tarifinė kvota administruojama pagal "pirmas atėjai, pirmas gavai" principą, remiantis Reglamento (EEB) Nr. 2454/93 308a, 308b ir 308c straipsniais.
3 straipsnis
Muitai
Tarifinei kvotai taikomi muitai yra advalioriniai muitai, nurodyti kiekvienam KN kodui, o produktams, kurių KN kodas 20096911 - konkretus muitas, išreikštas eurais už kilogramą, numatytas Europos Bendrijų Bendrajame muitų tarife.
4 straipsnis
Galutinio suvartojimo kontrolė
Kad būtų galima pasinaudoti tarifinės kvotos teikiama nauda, minėtas prekes kontroliuoja muitinė, kaip nurodyta Reglamento (EEB) Nr. 2913/92 82 straipsnyje ir Reglamento (EEB) Nr. 2454/93 291-300 straipsniuose.
Nukrypstant nuo Reglamento (EEB) Nr. 2454/93 293 straipsnio 1 dalies e punkto, pateikti užstatą yra privaloma. Jis turi padengti muito skirtumą tarp erga omnes trečiosios šalies muito normos ir tarifinei kvotai taikomos muito normos, kaip apibrėžta šios reglamento 3 straipsnyje.
5 straipsnis
Panaikinimas
Reglamentas (EB) Nr. 2012/96 panaikinamas.
6 straipsnis
Įsigaliojimas
Šis reglamentas įsigalioja trečią diena po jo paskelbimo Europos Sąjungos oficialiajame leidinyje.
Jis taikomas nuo 2003 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priima Briuselyje, 2003 m. rugpjūčio 20 d.